Marplij, na soñjit ket eo roll-digeriñ Oz heverk eus ar rummad. Ur spont eo, a lakfe an holl sellerien da soñjal aaargh, pegen vil e oa an traoù er bloavezhioù 90″.  Bon, traoù un tamm koshaet a na vefe ket savet tamm ebet evelse hirie an deiz a zo memestra, met nint ket ken spontus.  Oz a zo ur rummad skinwel savet gant ar chadenn HBO. Arabat krediñ eo Prison Break-heñvel, just peogwir e tremen en un toullbach.  E gwirionez e vez heuliet ur rannig eus an toullbach hepken : Emerald City, un taol-arnod evit gwelet ma challfe an toulloù-bach mont en-dro en un doare all. Eveljust ne dremen ket mat an traoù tamm ebet. War 8 rann, dam soñj ez eus un den o vervel e barzh pep hini anezho.  A bep seurt tud a zo e Emerald City ha pep tra a zo renet gant klanoù : latinos, islamiz, tud du, aryaned, italianed hag iwerzhoniz. Kasoni a zo etrezo met gouest da nem glevout pa fell  dezho ivez…  Implijidi an toullbach nint ket tud plijus dre ret ha prederiet int gant o labour.  Heuliet e vez un tammig an holl (un dudenn a-bouez a zo e pep strollad memestra) hag ivez unan pe zaou ha nint ket en ur strollad resis. Un daneveller a zo zoken : ur paotr du namet. Terriñ a ra un tamm al lusk met evelse e tegas ivez ur preder hollek war mab-den, ar vuhez (en toullbach pe get) hag all.  Ur rummad speredek-tre ha da vezañ gwelet.